Michael Keaton
Michael John Douglas (rođen 5. septembar, 1951), poznatiji po svom scenskom imenu Michael Keaton, je američki glumac, producent, režiser i komičar. Trenutno je gostujući profesor na Carnegie Mellon University. Keaton je stekao slavu sa svojimm ulogama u komičnimm filmovima Noćna smjena (1982), Gospodin mama (1983), Opasni Johnny (1984) i Bubimir (1988), ali je zaradio dodatno priznanje za svoj dramatični prikaz Bruce Wayne-a / Batmana u filmovima Tima Burtona Batman (1989) i Povratak Batmana (1992). Od tada, on se pojavljuje u raznim filmova u rasponu od drame i romantične komedije do trilera i akcijskih filmova, kao što su: Čist i trijezan (1988), Tim iz snova (1989), Pacific Heights (1990), Mnogo vike ni za šta (1993), Moj život (1993), Novine (1994), Četvorica kao jedan (1996), Jackie Brown (1997), Potreba za brzinom (2014) i RoboCop (2014.), kao i njegov glas za likove u Pixarovim filmovima Automobili (2006) i Priča o igračkama 3 (2010). Keaton je dobio pohvale kritičara za svoju glavnu ulogu u filmu Birdman (2014) što mu je donijelo Zlatni globus za najboljeg glumca u mjuziklu ili komediji, Choice Movie Award za najboljeg glumca i bio je nominiran za nagradu Udruženja filmskih glumaca, BAFTA-u i Oscara za najboljeg glumca. On je prethodno dobio nominaciju za Zlatni globus za svoju izvedbu u filmu Uživo iz Bagdada (2002) kao i nominaciju Udruženja filmskih glumaca za ulogu u TV seriji Društvo (2007). Keaton je dobio nagradu za životno djelo na Hollywood film festivalu i Zurich film festivalu. Rotten Tomatoes ocjenjuje da je "podjednako vješt u ozbiljnim dramama i urnebesnim komedijama, i da ima smisla za portretiranje običnih momaka sa neočekivanim preokretima.